El jasaro inte ła jasołoxìa, el xe na gran masa de jiaso de łe rejon de montanja e połari, che el apartien a łe formasion de neve eterna, ingrumada inte i avałamenti, che i se ga formà da ła neve co l’asion de’l jeło, scorendo verso el baso par colpa de ła gravità. A se pensa che 20.000 ani fa i jasari i cuerxese el 32% de łe tere emerxeste. Par sto ponto de vista i jasari de deso a se pol védarli come cheło che’l resta de łe ere jasiałi de che ghe xe sta. Deso i ciapa soło el 10% de ła superfisie de ła tera e i xe el pì grando serbatojo de acua dolse so ła Tera. Łe pì grande destexe de jaso łe xe łe càłote jasałi de ła Groenlandia e de l'Antartide, seguìe da i jasari continentałi. A se pol destìnguar do tipi de giasaro: całote jasałi continentałi o rejonałi ; jasari montani o łocałi.